नविनचंद्र बांदिवडेकर

कट्टरतावादी कारवायांमध्ये सहभागी असल्याचा आरोप असणाऱ्या वैभव राऊतच्या समर्थनार्थ निघालेल्या मोर्चात नविनचंद्र सहभागी झाले होते, असा आरोप आहे. कट्टरतावादी कारवाया करणार असल्याच्या संशयांवरून काही दिवसांपूर्वी हिंदुत्ववादी संघटनांशी संबंधित वैभव राऊतला ATSनं अटक केली. वैभव राऊतच्या नालासोपारा इथल्या घरातून 22 गावठी बाँब आणि जिलेटिनच्या कांड्या सापडल्या, असं ATSनं  म्हटलं होतं. 

दरम्यान, राष्ट्रवादी काँग्रेसचे नेते जितेंद्र आव्हाड यांनी काँग्रेसला उमेदवार बदलण्यासाठी विनंती केली आहे. त्यांनी ट्वीट करून ही मागणी केली आहे. 

"वैभव राऊत ज्या संस्थेशी संबंधित आहे, तिच्यावर दाभोळकर, पानसरे यांच्या हत्येचा आरोप आहे. आणि या संस्थेशी संबंधित व्यक्तीला उमेदवारी मिळत असेल तर हे भावी राजकारणाला घातक आहे. केवळ मतांचं राजकारण असेल तर या राजकारणाला काही अर्थ उरत नाही. काँग्रेसनं हा उमेदवार बदलावा ही माझी वैयक्तिक मागणी आहे. सनातनशी संबंधित माणूस धर्मनिरपेक्ष असेल असं मला कधीच वाटत नाही," असंही त्यांनी म्हटलंय. 

यावरून वादंग निर्माण झाल्यानंतर चव्हाण यांनी ट्वीट करणारा खुलासा केल... आणखी 4000 वर्णांसाठी लेख सुरू ठेवा:
ा आहे. ते म्हणाले, " रत्नागिरी-सिंधुदुर्ग मतदार संघातील काँग्रेसचे उमेदवार बांदिवडेकर यांचे सनातन संस्थेशी संबंध असल्याचं वृत्त काही वाहिन्यांनी दिलं आहे. काँग्रेस सनातनसारख्या कट्टरतावादी विचारांच्या विरोधात आहे. या प्रकरणी चौकशी करून पक्ष त्यांच्या उमेदवारीबद्दल निर्णय घेईल."

"वैभव राऊतच्या आईला आणि बायकोला पोलिसांनी डांबून ठेवलं, म्हणून समाज चिडला होता. समाजामुळे बांदिवडेकर तिथं गेले होते. वैभव राऊतला कायद्य़ानं काहीही शिक्षा झाली तर त्यावर मला काही आक्षेप नसेल, असंही त्यांनी म्हटलं आहे," असं काँग्रेस नेते हुसेन दलवाई यांनी माध्यमांना प्रतिक्रिया देताना म्हटलं आहे. 

नविनचंद्र बांदिवडेकर काय म्हणतात?

"हे प्रकरण 5 ते 6 महिन्यांपूर्वीचं आहे. मी एका समाजाचा नेता आहे. अखिल भारतीय भंडारी समाज महासंघाचा मी राष्ट्रीय अध्यक्ष आहे. वैभव राऊत आमच्या समाजाचा मुलगा आहे आणि तो गौरक्षक म्हणून प्रसिद्ध आहे. गौरक्षक म्हणून तो नालासोपाऱ्यात लढा देतो. अचानक एक दिवशी एटीएसवाले त्याच्या घरी छापा मारतात आणि टेररिस्ट म्हणून त्याला अटक करतात. ज्यावेळी आम्ही त्याच्या घरी गेलो तेव्हा आम्हाला कळलं की, एटीएसवाल्यांनी कारवाई केली तेव्हा ते पहाटे 3 वाजता आले. चौकशीदरम्यान त्याची आई आणि पत्नीला एका रुममध्ये डांबून ठेवलं. ही सगळी कारवाई करताना त्यांच्याकडे एकही महिला कॉन्स्टेबल नव्हती. आमच्या आई-बहिणीवर कुणी असा अन्याय करणार असेल, तर तो आम्ही कसा सहन करणार?" नविनचंद्र या प्रकरणाविषयी सांगतात. 

"वैभव राऊतच्या समर्थनार्थ ज्यावेळी मोर्चा झाला, त्यावेळी समाजाचा एक नेता म्हणून मी तिथं गेलो आणि सहभाग नोंदवला. हा आमच्या समाजाचा मुलगा आहे, एक गौरक्षक आहे आणि हा कुठल्याही अशा प्रकरणात नसणार या भूमिकेनं आम्ही यात सहभाग घेतला. काँग्रेस पक्षात मी 2005मध्ये प्रवेश केला आणि 2008मध्ये मी राजकारण सोडलं आणि समाजकार्य करत राहिलो. लोकसभा निवडणूक लढवण्याबाबत मला दीड महिन्यांपूर्वी विचारण्यात आलं आणि मी तयारी दर्शवली," ते पुढे सांगतात.

सनातन संस्थेच्या मोर्चात नविनचंद्र सहभागी झाले होते.

पण सनातनशी तुमचा संबंध आहे, अशी चर्चा सुरू आहे, यावर ते सांगतात, "माझा सनातन संस्थेशी काडीमात्र संबंध नाही. केवळ तो समाजाचा घटक म्हणून त्याची पाठराखण करण्यासाठी आम्ही सनातनच्या व्यासपीठावर गेलो."  

सनातनच्या विचारांशी सहमत आहात का, यावर ते सांगतात, "सनातनच्या...